રાજકોટની સદર બજારમાં ગત તારીખ 24 નવેમ્બરના રોજ આયુષ્યમાન કાર્ડ કાઢી આપવાનો કેમ્પ યોજવામાં આવ્યો હતો જે કેમ્પના આયોજકો ખોટી રીતે 700 રૂપિયા ઉઘરાવી કાર્ડ કાઢી આપતા હોવાની ફરિયાદ અન્વયે પોલીસે દરોડો પાડ્યો હતો અને ભરૂચ અર્બન હેલ્થ સેન્ટર આઈડી ધરાવતા શૈલેષ નવીનભાઈ ધીયા, સાહીમખાન સરીફખાન પઠાણ, વસીમ જીવાસાભાઇ દીવાન, ભાવીન બાબુભાઇ વાઘેલા, રાજકોટના વણિક સમાજના પ્રમુખ ધીરેન્દ્રભાઈ દામોદરદાસ ગોરસીયા અને શાસ્ત્રીનગરમાં રહેતા વિજયભાઈ ઉર્ફે વિરેન્દ્રભાઈ વિપુલભાઈ માધાણી સામે ગુનો નોંધી તમામની ધરપકડ કરી હતી ત્યાર બાદ આ ગુનામાં વડોદરા રહેતા અને ભરૂચ જિલ્લા તાલુકા હેલ્થ ઓફિસર ડોક્ટર કેશવકુમાર રામરૂપપ્રસાદ સીંગ અને ભરૂચના મહિલા ક્લાર્ક અમીષાબેન જયનીશભાઈ મહેતાની સંડોવણી ખુલતા બંનેની ધરપકડ કરવામાં આવી હતી અને જેલહવાલે કરવામાં આવ્યા હતા આ કેમ્પ યોજવા માટે સુરતના કિશોર નાગદાનભાઇ ગાંધી અને અમદાવાદના દિલીપ ગાંધીએ કહ્યું હોવાનું આરોપીઓની તપાસમાં ખુલતા પ્રનગર પોલીસે આ ગુનામાં પોણા બે મહિનાપછી સુરતના કિશોર ગાંધીની ધરપકડ કરી ધોરણસરની કાર્યવાહી હાથ ધરી છે.